28/01/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Clave: DH. V15.46310. Campsa Estaciones de Servicio, SA. Vilasantar

CAMPSA ESTACIONES DE SERVICIO, S. A., de conformidade co artigo 245 do Regulamento do dominio público hidráulico, solicita autorización para o vertido por infiltración no terreo (cunca do río Tambre) dun caudal máximo de 555,9 m3/ano de augas residuais industriais depuradas e dun caudal máximo de 151,84 m3/ano de augas residuais fecais depuradas procedentes da estación de servizo Vilasantar localizada na estrada C-540 P. K. 38,00 (t. m. Vilasantar). As augas residuais industriais hidrocarburadas xeradas na estación de servizo, procedentes da zona de subministro de combustible e da zona de descarga do camión cisterna (50,4 m3/ano) así como as augas residuais industriais procedentes da cabina de lavado (266,3 m3/ano) son recollidas e canalizadas cara un sistema de depuración constituído polos seguintes elementos: - Decantador de 1.000 L de capacidade, de 1,36 m de altura e 1,16 m de diámetro. - Separador de hidrocarburos de clase I con placa coalescente de 3 L/s de capacidade de 1,36 m de altura e 1,16 m de diámetro. Logo do seu tratamento estas augas residuais vértense por infiltración no terreo (cunca do río Tambre) mediante pozo filtrante de 1,8 m de diámetro e 1,8 m de profundidade no punto de coordenadas UTM (ETRS89): X=569.324; Y=4.773.809. As augas residuais industriais procedentes do tren de lavado (239,2 m3/ano) son recollidas e canalizadas cara un sistema de depuración constituído polos seguintes elementos: - Decantador de 5.000 L de capacidade, de 1,93 m de diámetro e 2,16 m de altura - Separador de hidrocarburos de clase I con placa coalescente de 3 L/s de capacidade de dimensións totais 1,5 x 0,6 x 1,235 m3. As augas residuais fecais xeradas nos aseos da estación de servizo son tratadas nun sistema de depuración constituído polos seguintes elementos: - Tamiz parafuso de limpeza automática de 10 mm de luz de paso. - Estación depuradora de aireación prolongada con funcionamento secuencial discontinuo deseñada para 4 habitantes equivalentes en PRFV de 5 m3 de volume total e dimensións 1,6 m de diámetro e 2,5 m de lonxitude; constituída por dúas zonas que actúan, respectivamente, como tanque de laminación e como zona de aireación, dotada de soprante e grella de difusores. Logo do seu tratamento, as augas residuais industriais depuradas procedentes do tren de lavado conflúen coas augas residuais fecais depuradas para o seu vertido conxunto por infiltración no terreo (cunca do río Tambre) mediante pozo filtrante de 1,8 m de diámetro e 1,8 m de profundidade no punto de coordenadas UTM (ETRS89): X=569.304; Y=4.773.836. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 13 de xaneiro de 2015 O xefe da Área de Vertidos Asdo.: Manuel Morato Miguel